turjo4nis/wikipedia-bn-dump-20250701 huggingface dataset:
রজতকান্ত রায়

রজতকান্ত রায় ( ) প্রখ্যাত ভারতীয় বাঙালি ইতিহাসবিদ ও অধ্যাপক। তিনি  বিশ্বভারতী বিশ্ববিদ্যালয়ের উপাচার্যও হয়েছিলেন।।

জন্ম ও শিক্ষা জীবন 
রজতকান্ত রায়ের জন্ম ১৯৪৬ খ্রিস্টাব্দের ৬ ই মে কলকাতায়। পিতা ১৯৬০ খ্রিস্টাব্দে পশ্চিমবঙ্গ সরকারের স্বরাষ্ট্র সচিব কুমুদকান্ত রায়, আইসিএস ছিলেন। পিতামহ রবীন্দ্রনাথ ঠাকুরের সমসাময়িক কামাক্ষ্যা রায় শান্তিনিকেতনে ছিলেন।

শিক্ষা 
রজতকান্ত রায়ের স্কুলের পড়াশোনা কলকাতার  বালিগঞ্জ রাষ্ট্রীয় উচ্চ বিদ্যালয়ে। ইতিহাসে সাম্মানিকসহ স্নাতক হন কলকাতার প্রেসিডেন্সি কলেজ থেকে। সেখানে তিনি অশীন দাশগুপ্তর ছাত্র ছিলেন।  কলকাতা বিশ্ববিদ্যালয়ে স্নাতকোত্তরের পর অনিল শীলের তত্ত্বাবধানে গবেষণা করে আসেন কেমব্রিজ বিশ্ববিদ্যালয় থেকে। 
  গবেষণার বিষয় ছিল - ১৮৫৭ - ১৯৭৭ খ্রিস্টাব্দ সময়ে বাংলায় "সামাজিক দ্বন্দ্ব ও রাজনৈতিক অস্থিরতা"র। পরে এটি পরিবর্ধিত আকারে প্রকাশিত হয়।

কর্মজীবন 
পিএইচডি করার পর তিনি সহকারী অধ্যাপক হিসাবে কলকাতার ইন্ডিয়ান ইনস্টিটিউট অফ ম্যানেজমেন্টে এক বছর অধ্যাপনা করেন। এরপর কলকাতার প্রেসিডেন্সি কলেজের ইতিহাস বিভাগে রিড়ার (১৯৭৫ - ১৯৮২) এবং পরে অধ্যাপক (১৯৮২ - ২০০৬ ) হন। কলেজের ইতিহাসে একমাত্র তিনিই ছিলেন দীর্ঘ সময়ের অধ্যাপক। এরপর ২০০৬ খ্রিস্টাব্দ হতে ২০১১ খ্রিস্টাব্দ পর্যন্ত তিনি  বিশ্বভারতী বিশ্ববিদ্যালয়ের উপাচার্য ছিলেন।

রচনাবলি

গ্রন্থসমূহ
 পলাশীর ষড়যন্ত্র ও সেকালের সমাজ (১৯৯৪)
 আরবান রুটস্ অব ইন্ডিয়ান ন্যাশনালিজম : প্রেসার গ্রুপস্ অ্যান্ড কনফ্লিক্ট অফ ইনটারেস্টস্ ইন ক্যালকাটা সিটি পলিটিকস (১৯৭৯)
 ইনডাস্ট্রিয়ালাইজেশন ইন ইন্ডিয়া:গ্রোথ অ্যান্ড কনফ্লিক্ট ইন দ্য প্রাইভেট করপোরেট সেক্টর (১৯৭৯)
 ইন্ডাস্ট্রি অ্যান্ড অনট্রপ্রেনিয়রশিপ ইন ইন্ডিয়া - (১৮০০-১৯৪৭) (১৯৯৪)
প্রবন্ধ
 প্রসঙ্গ রবীন্দ্রনাথ:জীবনদেবতা জীবনী''(২০১২)

তথ্যসূত্র 

১৯৪৬-এ জন্ম
কলকাতা বিশ্ববিদ্যালয়ের শিক্ষক
কলকাতা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
২০শ শতাব্দীর ভারতীয় ইতিহাসবিদ
বাঙালি ইতিহাসবিদ
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বাঙালি লেখক
দক্ষিণ এশিয়ার ইতিহাসবিদ
কলকাতার পণ্ডিত
বিশ্বভারতী বিশ্ববিদ্যালয়ের শিক্ষক
শান্তিনিকেতনের সাথে যুক্ত ব্যক্তি
প্রেসিডেন্সি বিশ্ববিদ্যালয়, কলকাতার শিক্ষক
আলী মালাকুতি

আলী মালাকুতি (, হলেন ইরানের কোম শহরে আজারবাইজানি মোসলেম মালাকুতি পরিবারে জন্মগ্রহণকারী একজন ইরানি শিয়া ধর্মগুরু ও রাজনীতিবিদ। তিনি পূর্ব আজারবাইজান বিশেষজ্ঞ পরিষদের ৫ম সদস্য।  মালাকুতি ৬৮৮৭০০টি ভোটে সদস্যপদ অর্জন করেন।

তথ্যসূত্র 

১৯৪৮-এ জন্ম
জীবিত ব্যক্তি
ইরানি আজারবাইজানিয় রাজনীতিবিদ
ফার্সি ভাষার লেখা থাকা নিবন্ধ
ইরানি আজারবাইজানিয়
কোমের ব্যক্তি
মুরাবিত আল-হাজ্জ

মুহাম্মদ ওলদ ফাহফু আল-মাসুমি (১৯১৩ - ১৭ জুলাই ২০১৮ ), (আল-মুরাবিত আল-হাজ্জ বা আল-হাজ্জ ওলদ ফাহফু নামে পরিচিত) ছিলেন মৌরিতানীয় ইসলামি পণ্ডিত। তিনি তার জীবনকে এবাদত এবং ধর্মীয় শিক্ষালাভের জন্য উৎসর্গ করেছিলেন। সারা বিশ্বের শিক্ষক এবং শিক্ষার্থীরা প্রায়শই তার পরিচালনায় পড়াশোনা করতে ভ্রমণ করতেন। মৌরিতানিয়ার প্রত্যন্ত গ্রামে তিনি শাইখ হামজা ইউসুফ সহ কয়েক হাজার আলেমকে শিক্ষাদান করেছিলেন।

দ্য মুসলিম ৫০০-তে স্থান 
২০১৬ সালে তিনি দ্য রয়েল ইসলামিক স্ট্র্যাটেজিক স্টাডিজ সেন্টার কর্তৃক '৫০০জন সর্বাধিক প্রভাবশালী মুসলমান'-এর মধ্যে একজন নির্বাচিত হয়েছিলেন।

পরিবার

মরিয়ম বিনতে বুওয়াইবা 
তার পুরো নাম ছিল মরিয়ম বিনতে মুহাম্মদ আল-আমিন ওলদ মুহাম্মদ আহমদ বুওয়াইবা (মৃত্যু: ১৩ এপ্রিল ২০০৯)। তিনি মুরাবিত আল-হাজ্জ ওলদ ফাহফুর স্ত্রী ছিলেন।

তথ্যসূত্র 

২০শ শতাব্দীর ইসলামের মুসলিম পণ্ডিত
২০১৮-এ মৃত্যু
১৯১৩-এ জন্ম
২১শ শতাব্দীর ইসলামের মুসলিম পণ্ডিত
ইবনে আশির

ইবনে আশির (১৫৮২- ১৬৩১ খ্রিঃ) (৯৯০ - ১০৪২ হিঃ) ইমাম ইবনে আশির নামে পরিচিত বা ইবনে আশির মরক্কোর ফেজ-এর মালিকি মাজহাব-এর বিশিষ্ট ফিকাহবিদ ছিলেন তার মুর্শিদ আল-মু’ইন ইসলামি বিশ্বের মালিকি গ্রন্থগুলির মধ্যে সর্বাধিক পরিচিত। এটি এখনও পুরো আফ্রিকা জুড়ে মাদ্রাসা এবং কুরআনিক স্কুলগুলিতে ব্যাপকভাবে পাঠ এবং মুখস্থ করা হয়।

আরও দেখুন 
 ইসলামের সমসাময়িক মুসলিম পণ্ডিতদের তালিকা

তথ্যসূত্র 

১৫৮২-এ জন্ম
১৬৩১-এ মৃত্যু
সুন্নি ফিকহ পণ্ডিত
আশআরি ব্যক্তি
ক্বারী গোলাম রসুল

ক্বারী গোলাম রসুল (১৯৩৫ - ২০১৪) একজন পাকিস্তানি ক্বারী এবং একজন ইসলামি পণ্ডিত ছিলেন।

জীবনী 
তিনি ১৯৩৩ সালে লাহোরের সালামতপুরায় জন্মগ্রহণ করেছিলেন। তিনি বিখ্যাত মাদ্রাসা দারুল উলুম হিযবুল আহনাফ থেকে শিক্ষা লাভ করেছিলেন। তিনি ক্বারী আবদুল মালিকের কাছ থেকে ক্বিরাত শিখেছিলেন এবং পরবর্তীতে অনন্য গুণাবলীর কারণে বিশ্বজুড়ে বিখ্যাত হয়েছিলেন। তিনি রাষ্ট্রপতি পুরস্কার ছাড়াও অসংখ্য পুরস্কারে ভূষিত হন। তিনি পিটিভি এবং রেডিও পাকিস্তানে ৫০ বছরেরও বেশি সময় ধরে কুরআন তেলাওয়াত করেছিলেন।

তিনি জামিয়া নিজামিয়ায়ও শিক্ষকতা করেন এবং পরবর্তীতে তিনি নিজের পাঁচটি মাদ্রাসা প্রতিষ্ঠা করেন। তিনি শাহ আহমদ নূরানী এবং আবদুল সাত্তার খান নিয়াজির ঘনিষ্ঠ বন্ধু ছিলেন।

মৃত্যু 
তিনি ২০১৪ সালের ৯ মার্চ লাহোরে মারা যান।

তথ্যসূত্র 

২০১৪-এ মৃত্যু
১৯৩৫-এ জন্ম
পাকিস্তানি ধর্মীয় নেতা
ইসলামের মুসলিম পণ্ডিত
আলাউদ্দীন আলী শাহ

আলাউদ্দীন আলী শাহ (; ১৩৩৮–১৩৪২) ছিলেন বাংলায় লখনৌতির এক স্বাধীন সুলতান। তিনি ছিলেন বেঙ্গল সুলতানিয়ার শেষ প্রতিষ্ঠাতা শামসুদ্দিন ইলিয়াস শাহের পালক ভাই।

ইতিহাস 
আলাউদ্দীন আলী শাহের জন্ম হয়েছিল তুরস্ক-পার্সিয়ানের এক ঐতিহ্যবাহী সম্ভ্রান্ত এক মুসলিম পরিবারে যা দক্ষিণ এশিয়ায় প্রসারিত হয়েছিল। তিনি উত্তর ভারতের দিল্লি শহরে সুলতান ফিরুজের অধীনে কাজ করেছিলেন। পরে দিল্লি থেকে বহিষ্কার হওয়ার পরে আলী বাংলায় চলে আসেন যেখানে তিনি লখনৌতির রাজ্যপাল কাদের খানের আরিজ-ই-মুমালিক (সেনা প্রশাসক) হিসাবে কাজে যোগদান করেছিলেন। বাহরাম খানের মৃত্যুর পর ফখরুদ্দীন মুবারক শাহ এবং হাজী ইলিয়াস ১৩৩৮ খ্রিস্টাব্দে যথাক্রমে সোনারগাঁওএ স্বাধীন এবং সাতগাঁও এর সর্বময় শাসনকর্তা হন। এভাবে বাংলা তিন ভাগে বিভক্ত হয় এবং সেখানে ফখরউদ্দীন, ইলিয়াস এবং আলী শাহ যথাক্রমে সোনারগাঁও, সাতগাঁও ও লখনৌতি শাসন করতে থাকেন। যেহেতু রাজনৈতিক গুরুত্বের প্রেক্ষাপটে লখনৌতির বিশেষ মর্যাদা ছিল, সেহেতু এ তিনজনের মধ্যে ত্রিপক্ষীয় যুদ্ধ শুরু হয়। ইবনে বতুতা তাঁর এবং ফখরুদ্দীন শাহের মধ্যে লড়াইকে তিক্ত হিসাবে বর্ণনা করেছেন। প্রায় তিন বছরের শাসনকালে তিনি তার রাজধানী লখনৌতি থেকে হজরত পান্ডুয়ায় স্থানান্তরিত করেন।

মৃত্যু 
১৩৪২ সালে শামসুদ্দিন ইলিয়াস শাহের বিরুদ্ধে যুদ্ধে তিনি পরাজিত হন এবং নিহত হন।

তথ্যসূত্র 

১৪শ শতাব্দীর এশিয়ার রাজশাসক
বাংলাদেশের ইতিহাস
ভারতীয় মুসলিম
সুন্নি মুসলিম
বাংলাদেশী সুফি সাধক
অন্নদাসুন্দরী ঘোষ

অন্নদাসুন্দরী ঘোষ (১৮৭৩―২০ জুলাই, ১৯৫০) একজন বাঙালি মহিলা কবি। তিনি স্বাধীনতা সংগ্রামী শান্তিসুধা ঘোষের মাতা।

জীবনী 
বাকেরগঞ্জের রামচন্দ্রপুর গ্রামে জন্মগ্রহণ করেন তিনি। তাঁর পিতা মোহনচন্দ্ৰ গুহ ও স্বামী শিক্ষাবিদ, ব্রজমোহন কলেজের অধ্যাপক ক্ষেত্ৰনাথ ঘোষ। শৈশবকাল থেকে সাহিত্যে অনুরক্তা ছিলেন। ১৯-২০ বছর বয়সে কবিতা লেখা শুরু করেন। তাঁর ইতস্তত বিক্ষিপ্ত কবিতাসমূহ তাঁর জ্যেষ্ঠপুত্ৰ অধ্যাপক দেবপ্ৰসাদ ঘোষ সংগ্রহ করে কবিতাবলী নামে একখানি গ্ৰন্থ প্রকাশ করেন ১৯৪০ সালে। কবিতাগুলি সামাজিক পারিবারিক, ব্যক্তিগত ও দেশপ্রেমমূলক শ্রেণীর অন্তর্ভুক্ত।

তথ্যসূত্র 

১৮৭৩-এ জন্ম
১৯৫০-এ মৃত্যু
বাঙালি মহিলা কবি
বরিশাল বিভাগের ব্যক্তি
হায়দর গাজী

হায়দর গাজী () ছিলেন সোনারগাঁও ও লখনৌতির সুলতানিয়ার অধীনে শ্রীহট্টের দ্বিতীয় উজির। এর আগে তিনি শাহ জালাল এর সাথে ১৩০৩ সালে শ্রীহট্ট বিজয়তে অংশ নিয়েছিলেন।

পটভূমি 
ইয়েমেনের হজরমউত দিকে শাহ জালালের অভিযানের সময় শাহ জালালের সাথে হায়দররের দেখা হয় এবং হায়দর তার যাত্রায় তার সাথে যোগ দিয়েছিলেন। তবে মধ্যপ্রাচ্যে হায়দার ঠিক কোথায় ছিলেন তা জানা যায়নি। তার আসল নাম নিয়ে কিছুটা বিতর্ক রয়েছে। সৈয়দ মুর্তাজা আলী বলেন যে তাঁর নাম ছিল সাঈদী আল-হোসেনী, অন্যান্য সূত্রগুলিতে সাঈদ আল-হোসেনী এবং সাঈদ আল-হাসানী কথা উল্লেখ করা হয়েছে।

পেশা 
শাহ জালালকে সুলতান শামসুদ্দিন ফিরোজ শাহ কর্তৃক রাজা গৌড় গোবিন্দের বিরুদ্ধে শ্রীহট্ট বিজয় লাভের জন্য ডেকে আনা হওয়ার পরে হায়দর ও অন্যান্য সঙ্গীরা তাঁর সাথে যোগ দিয়েছিলেন।

শ্রীহট্টের উজির সিকান্দর খান গাজীর ওফাতের বাদে শ্রীহট্ট সরদারীহীন হয়ে পড়ে। শাহ জালাল তখন হায়দর গাজীকে শ্রীহট্টের উপরে কাজ করার জন্য দ্বিতীয় উজির নিযুক্ত করেছিলেন। হায়দরের শাসনকাজ কতকাল ছিল তা অজানা তবে ইতিহাসবিদরা অনুমান করেন যে শাহ জালালের ওফাতের কিছু বাদে ১৩৪৬ সালে পর্যন্ত তিনি উজীরী করেছেন। শ্রীহট্টের পরবর্তী পরিচিত উজির ছিলেন ১৪৪০ সালে মুকাবিল খান।

শ্রীহট্টে তাঁর উজীরীর বাদে, হায়দর সোনারগাঁও চলে আসেন যেখানে তিনি তাঁর সারা জীবন কাটিয়েছিলেন। তাঁর মাজারটি সোনারগাঁয়ে (ঢাকা বিভাগে) রয়ে গেছে।

আওলাদ 
হায়দর গাজীর বংশধর শেখ আলী শের বাঙ্গালী একটি বই লিখেছিলেন () যার মাঝে শ্রীহট্ট বিজয়ের প্রথম লিখিত ইতিহাস পাওয়া যায়। 

 উজির

তথ্যসূত্র 

বাংলাদেশী সুফি সাধক
বাংলাদেশে ইসলামের ইতিহাস
সিলেটের শাসক
এশীয় বংশোদ্ভূত ভারতীয় ব্যক্তি
১৩শ শতাব্দীর ইসলামের মুসলিম পণ্ডিত
১৪শ শতাব্দীর ইসলামের মুসলিম পণ্ডিত
সিকান্দর খান গাজী

সিকান্দর খান গাজী () ছিলেন সোনারগাঁও ও লখনৌতির সুলতানিয়ার অধীনে সিলেটের প্রথম উজির। এর আগে তিনি শাহ জালাল এর সাথে ১৩০৩ সালে শ্রীহট্টর বিজয়তে অংশ নিয়েছিলেন। প্রাথমিকভাবে ফার্সী পান্ডুলিপি এবং শাহ জালাল সম্পর্কিত শিলালিপিতে সিকান্দর খান গাজীর নামও যুদ্ধের সেনাপতি হিসাবে তুলে ধরেছিল।

পটভূমি 
সিকান্দর খান গাজীর মামা ছিলেন লখনৌতির সুলতান শামসুদ্দিন ফিরোজ শাহ।  তিনি তুরুক-ফার্সী ঐতিহ্য অনুসরণ করতেন এবং বরাবর বাংলায় প্রবেশ করেছিলেন।

মৃত্যু 
সিকান্দর খান গাজী বদরপুরের সুরমা, বরাক এবং কুশিয়ারা নদীর সংযোগস্থলে মাছ ধরার জন্য সফর করার সময় নৌকায় ডুবে যান এবং তাঁর লাশ কখনও পাওয়া যায়নি। এ কারণে তাকে ইসলামে একজন শহীদ হিসাবে অখ্যা দেয়া হয়েছে। তার বাদে শাহ জালাল নিজে হায়দর গাজীর নিয়োগ করেছিলেন শ্রীহট্টের দ্বিতীয় উজির হিসাবে। এটি ধারণা করা হয় যে খানের মৃত্যু ১৩৪৬ সালের আগে হয়েছিল যা শাহ জালালের মৃত্যুর বছর ছিল। শাহ জালালের জীবনী, তারিক-ই-জালালির একটি কবিতা পাওয়া গেছে যাতে ঘটনার উল্লেখ রয়েছে।

তথ্যসূত্র 

সিলেটের শাসক
বাংলাদেশে ইসলাম
১৪শ শতাব্দীর মুসলিম
বাংলাদেশে ইসলামের ইতিহাস
তুর্কি বংশোদ্ভূত ভারতীয় ব্যক্তি
বাংলাদেশী সুফি সাধক
হীরা স্কুল ও কলেজ

পাকিস্তানের হীরা স্কুলগুলি পাকিস্তানের জামায়াত-ই-ইসলামির অর্থয়ানে একটি ইসলামিক স্কুল ব্যবস্থা। যা পাকিস্তান জুড়ে ২১৫ টিরও বেশি স্কুল এবং ১০ টি কলেজ পরিচালনা করে। এটি হীরা ন্যাশনাল এডুকেশন ফাউন্ডেশন পরিচালিত একটি সর্বজনীন শিক্ষা প্রকল্প। এটি ১৯৯০ সাল থেকে পরিচালিত শিক্ষাক্ষেত্রে কর্মরত একটি বেসরকারি, অলাভজনক এবং অসাম্প্রদায়িক সংস্থা।

প্রকল্পটি পাকিস্তানের জামায়াত-ই-ইসলামির আর্থিক সহায়তায় পরিচালিত হয়। কাশ্মীর, ফাটা এবং গিলগিত-বালতিস্তান- সহ পাকিস্তানের চারটি প্রদেশেই এই সংস্থার শাখা রয়েছে। এই স্কুল ব্যবস্থায় প্রাক বিদ্যালয় থেকে শুরু করে মাধ্যমিক পর্যায়ের শিক্ষা পর্যন্ত পরিচালনা করে। মাধ্যমিক স্কুল সার্টিফিকেট পাঠক্রমটিও এটি পরিচালনা করে। হীরা স্কুলগুলি নিম্ন আয়ের শিক্ষার্থীদের ভর্তি হওয়ার সুযোগ দেওয়ার জন্য এর টিউশন ফি কম।

ইতিহাস 
পাকিস্তানের জামায়াত-ই-ইসলামির শিক্ষক শাখার পাকিস্তান তানজিম-ই-আসাতিজা (পাকিস্তানের শিক্ষক সমিতি) ১৯৯০ এর দশকের শেষদিকে হীরা শিক্ষামূলক প্রকল্পটি চালু করেছিল।

তালিকাভুক্তি 
এটি সারা দেশের ২১৫টি স্কুল এবং ১০টি কলেজ পরিচালনা করে। এই ব্যবস্থায় ২,০৪৫ জন পুরুষ এবং ১,৪১৫ জন মহিলা শিক্ষক রয়েছেন। যারা ৩২,০০০ পুরুষ এবং ২৮,৭০০ জন মহিলা শিক্ষার্থীদের শিক্ষা প্রদান করে।

সাংগঠনিক কাঠামো 
হীরা এডুকেশনাল ফাউন্ডেশন সমস্ত শাখা পরিচালনা করে, পাঠ্যক্রম উন্নত করে, শিক্ষকদের প্রশিক্ষণ দেয় এবং বিদ্যালয়গুলো পরিদর্শন করে।

পাঠ্যক্রম 
হীরা স্কুলগুলি পাকিস্তানের ইসলামিক এবং সাংস্কৃতিক মূল্যবোধ মেনে চলে 

 "হীরা স্কুলগুলি ইসলামী নীতিমালার আলোকে আদর্শগত, বুদ্ধিগত, শিক্ষামূলক এবং সভ্যতার ভিত্তিকে উন্নীত করে।
 উদারবাদ, বস্তুবাদ এবং তথাকথিত আলোকিতকরণের ফাঁকা স্লোগানগুলির বিরুদ্ধে লড়াই করতে মুসলিম যুবকদের শিক্ষিত করার জন্য হীরা বিদ্যালয় প্রতিষ্ঠা করা হয়েছে।
 বর্তমান ইসলাম বিরোধী ও সমাজবিরোধী আন্দোলনের ঢেউয়ের কারণে তরুণদের যে ক্ষয়ক্ষতি হয়েছে তা সম্পর্কে জাগ্রত করা এবং উম্মাহ ও দেশের হারানো আস্থা ফিরে পেতে সহায়তা করে।
 পরবর্তী প্রজন্মকে বর্তমান বিশৃঙ্খলা ও হতাশা থেকে বের করে সাহস ও সংকল্পের দিকে নিয়ে যাওয়ার জন্য প্রশিক্ষকদের মধ্যে নবীর জীবনের নির্বাচিত রীতিটি প্রচার করে।"

পাঠ্যক্রমটি অ্যাসোসিয়েশন ফর একাডেমিক কোয়ালিটি (এএফএকিউ) দ্বারা তৈরি করা হয়েছে এবং এএএফএকের সান সিরিজ এবং এএফএকিউর ইকবাল সিরিজের পাঠ্যপুস্তক অন্তর্ভুক্ত করা হয়েছে।

আরও দেখুন 

 আলখিদমত ফাউন্ডেশন
 পাকিস্তানের জামায়াত-ই-ইসলামি
 হীরা মডেল উচ্চ বিদ্যালয় মান্দানি

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

১৯৯০-এ প্রতিষ্ঠিত শিক্ষাপ্রতিষ্ঠান
পাকিস্তানের শিক্ষাপ্রতিষ্ঠান
২০২১ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান ক্রিকেট দল দুইটি টেস্ট ক্রিকেট এবং চারটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জুলাই থেকে আগস্ট ২০২১-এ অনুষ্ঠিত হয়।

দলীয় সদস্য

প্রস্তুতিমূলক খেলা

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০২১-এ পাকিস্তানি ক্রিকেট
২০২১-এ ওয়েস্ট ইন্ডিয়ান ক্রিকেট
২০২১-এ আন্তর্জাতিক ক্রিকেট প্রতিযোগিতা
পাকিস্তান ক্রিকেট দলের ওয়েস্ট ইন্ডিজ সফর
সালাম ফাউন্ডেশন

সালাম ফাউন্ডেশন বা সালাম একাডেমি মার্কিন যুক্তরাষ্ট্রের টেক্সাস অঙ্গরাজ্যের রিচার্ডসনে অবস্থিত একটি ইসলামি প্রাক কিন্ডারগার্টেন-উচ্চ বিদ্যালয়। এটি ২০০৩ সালে একটি খণ্ডকালীন বিদ্যালয় হিসাবে প্রতিষ্ঠিত হয়েছিল এবং ২০০৮ সালের শুরুর দিকে একটি পূর্ণকালীন বিদ্যালয় হিসেবে মর্যাদা পায়। ২০১৪ সালের তথ্যমতে এতে ৩১৫ জন ছাত্র পড়াশোনা করে, যার ৯০% দক্ষিণ এশীয়, ৫% আরব, এবং ৫% অ-হিস্পানিক সাদা, হিস্পানিক এবং কৃষ্ণাঙ্গ ছিল।

এটি ৫০১(সি)(৩)-এর আওতাধীন একটি সংস্থা। ইসলামি স্কুল হিসেবে এটি যুক্তরাষ্ট্রের COGNIA (AdvancED)-এর স্বীকৃতিপ্রাপ্ত, এই শিক্ষাপ্রতিষ্ঠানে দ্বৈত ক্রেডিট প্রোগ্রাম চালু আছে। শিক্ষার্থীরা উচ্চ মাধ্যমিক পর্যায়ে গেলে তারা ডালাসের রিচল্যান্ড কলেজের আওতাধীন এই ক্রেডিট পাবার যোগ্য হয়, যা পরে যেকোনো বিশ্ববিদ্যালয়ের ভর্তির জন্য ক্রেডিটে স্থানান্তর করা যায়।

শিক্ষায়তনিক 
সালাম ফাউন্ডেশন একটি বেসরকারি ইসলামি শিক্ষাপ্রতিষ্ঠান। প্রতিষ্ঠানটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষা প্রদান করে।

ডালাস অঞ্চলে তাদের পূর্ণকালীন 'ডে-কেয়ার' সেবা চালু আছে।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

২০০৩-এ প্রতিষ্ঠিত শিক্ষাপ্রতিষ্ঠান
মার্কিন যুক্তরাষ্ট্রের ইসলামি শিক্ষাপ্রতিষ্ঠান
টেক্সাসের শিক্ষাপ্রতিষ্ঠান
২০০৩-এ প্রতিষ্ঠিত ইসলামি সংগঠন
২০০৮-এ প্রতিষ্ঠিত শিক্ষাপ্রতিষ্ঠান
অস্টিন পিস একাডেমি

অস্টিন পিস একাডেমি (এপিএ ) মার্কিন যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি ইসলামি শিক্ষাপ্রতিষ্ঠান। প্রতিষ্ঠানটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষা প্রদান করে। ২০১৬ সালের তথ্যমতে এর শিক্ষার্থীরা ১৯ টি জাতীয়তা থেকে এসেছে। ১৯৯৭ সালে ওয়েস্ট ক্যাম্পাসে প্রাক কিন্ডারগার্টেন শিক্ষা কার্যক্রম শুরু হয় পরে সেটা ১৯৯৯ সালে বর্তমান অবস্থানে স্থানান্তরিত হয়। ২০০৩ সালে স্কুলটিকে বর্তমান নামে নামকরণ করা হয়।

ইতিহাস 
অস্টিনের মুসলিম সম্প্রদায় অস্টিন পিস একাডেমি প্রতিষ্ঠা করে। স্কুলে ভর্তি হওয়া শিক্ষার্থীদের মনকে উদ্দীপিত করার গুরুত্বপূর্ণ চ্যালেঞ্জ মোকাবেলা করার জন্য এবং একই সাথে তাদের ইসলামিক পরিচয়, ঐতিহ্য এবং অনুশীলনগুলি সংরক্ষণ করতে একাডেমিটি প্রতিষ্ঠা করা হয়।

১৯৯৭ সালে অস্টিন পিস একাডেমি অস্টিনের প্রথম ইসলামিক স্কুল হিসাবে প্রতিষ্ঠা করা হয়। প্রায় ষোল জন শিক্ষার্থী নিয়ে একটি ছোট ভবনে একাডেমিটি প্রতিষ্ঠিত হয়। প্রাথমিকভাবে প্রতিষ্ঠানটির নাম দেওয়া হয়েছিল পিস এলিমেন্টারি স্কুল। উদ্বোধনী বছরে প্রতিষ্ঠানটিতে প্রাক কিন্ডারগার্টেন থেকে কিন্ডারগার্টেন পর্যন্ত পাঠ্যক্রম চালু করা হয়েছিল। ১৯৯৭ সালে প্রতিষ্ঠানটি তার বর্তমান অবস্থানে ৫১১০ মনোর রোডে স্থানান্তরিত হয়।

২০০৩ সালে প্রতিষ্ঠানটি অস্টিন পিস একাডেমি নামে নামকরণ করা হয়েছিল। যা প্রাক-স্কুল থেকে দ্বাদশ শ্রেণী পর্যন্ত শিক্ষার্থীদের শিক্ষা প্রদান করে। প্রতিষ্ঠানে বিভিন্ন জাতির শিক্ষার্থী রয়েছে। শিক্ষার্থীরা ১৯ টি জাতীয়তা থেকে এসেছেন।

২০০৫ সালের নভেম্বরে অস্টিন পিস একাডেমি সাউদার্ন অ্যাসোসিয়েশন অফ কলেজিজ এবং স্কুল (এসএসিএস) দ্বারা স্বীকৃতি প্রার্থিতার অনুমোদন পায়।

২০০৭ সালের এপ্রিল মাসে, সাউদার্ন অ্যাসোসিয়েশন অফ কলেজিজ অ্যান্ড স্কুলস (এসএসিএস) অস্টিন পিস একাডেমিকে অনুমোদনের জন্য সুপারিশ করেছিল। ২০০৭ সালের ডিসেম্বরে এসএসিএসের বার্ষিক সভায় অস্টিন পিস একাডেমি এর স্বীকৃতি লাভ করে।

২০১৬ সালে নিচ অস্টিন পিস একাডেমিকে অস্টিন অঞ্চলের ২য় সেরা বেসরকারি কে -১২ স্কুলে স্থান দেয়।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
১৯৯৭-এ প্রতিষ্ঠিত শিক্ষাপ্রতিষ্ঠান
মার্কিন যুক্তরাষ্ট্রের ইসলামি শিক্ষাপ্রতিষ্ঠান
টেক্সাসের শিক্ষাপ্রতিষ্ঠান
অরুমবক্কম

অরুমবক্কম দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি লোকালয়। প্রাথমিকভাবে এটি আবাসিক অঞ্চল হলেও অর্থনৈতিকভাবে যথেষ্ট উন্নত। এখানেই রয়েছে ডি জি ভি কলেজ। এখানে অবস্থিত চেন্নাই বোতলিং কোম্পানি, বা বহুলভাবে গোল্ড স্পট কোম্পানি বর্তমানে গাড়ির এজেন্সিতে পরিণত হয়েছে। এই লোকালয়কে বেষ্টন করে রয়েছে কোয়মবেড়ু, আমাইন্দকরাই, সেনাইনগর ও আন্নানগর। এছাড়াও এখানে রয়েছে ৫০০ বছর পুরাতন বরদরাজ পেরুমাল মন্দির।

সম্প্রতি তামিলনাড়ু দূষণ নিয়ন্ত্রণ পর্ষদ (বা টিএনপিসিপি)-এর দপ্তর এখানে গঠিত হয়। চেন্নাই মেট্রো রেল লিমিটেড অরুমবক্কমে দক্ষিণ এশীয় গেমস ক্ষেত্রের বিপরীতে পাইল ফাউন্ডেশন ওয়ার্ক শুরু করেছে। পূর্বতন ডেপুটি মুখ্যমন্ত্রী এম. কে. স্ট্যালিন এই প্রকল্পের সূত্রপাত করেন। এখানে রয়েছে রাজ্য ভারতের নির্বাচন কমিশনের রাজ্যস্তরে তামিলনাড়ু নির্বাচন কমিশনের সদরটি সিএমবিটি এর বিপরীতে অবস্থিত।

অঞ্চলটি কৈষিক জলে পরিপূর্ণ। স্থানীয়দের মতামত অনুযায়ী ১৯৬০ অবধি অরুমবক্কম ছিল আমচাষের জমি। এটি বর্তমানে চেন্নাই মধ্য লোকসভা কেন্দ্রের অন্তর্গত। নীচু জমি হওয়ার ১৯৯০ এর দশকের শেষ পর্যন্তও প্রায় সময়ে বৃষ্টিতে জলমগ্ন থাকত, পরে নিকাশী ব্যবস্থার উন্নতিসাধন হয়।

পরিবহন 
কূবম নদীর দক্ষিণ তীরে ইভি আর রোড ও মুম্বাই হাইওয়ে সংলগ্ন এই লোকালয়টিতে সরাসরি কোনো মেট্রো স্টেশন না থাকলেও তিনদিক ঘিরে রয়েছে চেন্নাই মেট্রোর সবুজ লাইনের সাতটি স্টেশন। এগুলি হলো; সেনায়নগর, আন্নানগর পূর্ব, আন্নানগর টাওয়ার, তিরুমঙ্গলম, কোয়মবেড়ু, সিএমবিটি ও অরুমবক্কম মেট্রো স্টেশন। নিকটবর্তী রেলস্টেশনটি হলো নুঙ্গমবক্কম রেলওয়ে স্টেশন।

তথ্যসূত্র 

তামিলনাড়ুর শহর ও নগর
চেন্নাইয়ের শহরতলি
মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন

মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন () একটি  উচ্চশিক্ষা প্রতিষ্ঠান, যাকে সাধারণভাবে রাশিয়ার সবচেয়ে অভিজাত বিশ্ববিদ্যালয় হিসেবে গণ্য করা হয়।  এটি রাশিয়াসহ মধ্য ও পূর্ব ইউরোপের সেরা বিশ্ববিদ্যালয়গুলির একটি হিসেবে পরিগণিত হয়। এছাড়া এটি একটি চিন্তাকেন্দ্রের ভূমিকাও পালন করে। প্রতিষ্ঠানটি দলগত কাজ, বিশ্লেষণী চিন্তা, সমালোচনামূলক যুক্তিপাত ও কৌশলগত পরিকল্পনার উপর ভিত্তি করে এর প্রশিক্ষণ পদ্ধতিগুলি প্রয়োগের জন্য সুপরিচিত।

মার্কিন পররাষ্ট্রমন্ত্রী হেনরি কিসিঞ্জার এই প্রতিষ্ঠানটিকে "রাশিয়ার হার্ভার্ড বিশ্ববিদ্যালয়" আখ্যা দিয়েছিলেন, কেননা এখানে রাশিয়ার বহুসংখ্যক রাজনৈতিক, অর্থনৈতিক ও বুদ্ধিবৃত্তিক অভিজাত শ্রেণীর ব্যক্তিরা শিক্ষালাভ করেন। বর্তমানে এই বিশ্ববিদ্যালয়ে ভর্তিকৃত ছাত্রের হার সমগ্র রাশিয়ার মধ্যে সর্বনিম্ন এবং একই সাথে ভর্তির জন্য পরীক্ষায় প্রয়োজনীয় নম্বরের পরিমাণ রাশিয়ার সর্বোচ্চ। ফোর্বস রাশিয়া সাময়িকীর মতে রাশিয়ার রাজনৈতিক অভিজাত শ্রেণীর সদস্য ও প্রতিনিধিদের মধ্যে সর্বোচ্চ সংখ্যক ব্যক্তির মাতৃশিক্ষাপ্রতিষ্ঠান হল এই বিশ্ববিদ্যালয়।

মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন ১৮টি প্রধান গবেষণাক্ষেত্রে বহুসংখ্যক শিক্ষা কর্মসূচির ব্যবস্থা করে থাকে। এদের মধ্যে আছে আন্তর্জাতিক সম্পর্ক, আঞ্চলিক গবেষণা, রাষ্ট্রবিজ্ঞান, শাসন, কূটনীতি, বিশ্ব অর্থনীতি, আইন, সাংবাদিকতা, আন্তর্জাতিক বাণিজ্য, ব্যবস্থাপনা, শক্তি সংক্রান্ত গবেষণা, ভাষাবিজ্ঞান ও পরিবেশবিদ্যা। এছাড়া এখানে ব্যবসায় প্রশাসনে স্নাতকোত্তর ও নির্বাহী ব্যবসায় প্রশাসনে স্নাতকোত্তর শিক্ষাক্রমের বন্দোবস্ত আছে। এখানে প্রতি শিক্ষাপর্বে ৫৩টি ভাষার উপরে শিক্ষাপ্রদান করা হয়, যা বিশ্বের যেকোনও উচ্চশিক্ষায়তনিক প্রতিষ্ঠানের জন্য সর্বোচ্চ।

দূরশিক্ষণ ও ডিজিটাল প্রযুক্তির উপরেও বিশ্ববিদ্যালয়টি জোর দেওয়া শুরু করেছে। ২০১৬ সাল থেকে এটি কোর্সেরা নামক ভিত্তিমঞ্চে তাদের দূরশিক্ষণ পাঠক্রমগুলি যন্ত্রে ধারণ করে প্রকাশ করতে শুরু করে। ২০২০ সালের হিসাব অনুযায়ী কোর্সেরা-তে বিশ্ববিদ্যালয়টির অধাপকদের দ্বারা সৃষ্ট ২০টি পাঠক্রম বা কোর্স বিদ্যমান ছিল। প্রতিষ্ঠানটি তার শিক্ষাদান প্রক্রিয়াতে একটি ইলেকট্রনীয় শিখন ব্যবস্থাপনা ব্যবস্থা (Electronic Learning Management System) অঙ্গীভূত করেছে। এছাড়া মুডল ও স্তেপিক নামক ভিত্তিমঞ্চগুলিও ব্যবহৃত হয়।

মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তনটির তিনটি প্রাঙ্গণ বা ক্যাম্পাস আছে। একটি মস্কো নগরীতে, দ্বিতীয়টি মস্কো প্রশাসনিক অঞ্চলে এবং তৃতীয়টি উজবেকিস্তানের রাজধানী তাশখন্দে। এছাড়া সুইজারল্যান্ডের জেনেভা নগরীতে আইনবিদ্যা বিষয়ে এটির একটি শিক্ষাকেন্দ্র আছে। বর্তমানে বিশ্বের প্রায় ৭৪টি দেশের আনুমানিক ১০ হাজার ছাত্র এখানে পড়াশোনা করে। আন্তর্জাতিক ছাত্রছাত্রীরা মোট ছাত্রছাত্রীর প্রায় ১৬%।

তথ্যসূত্র

মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন
১৯৪৪-এ সোভিয়েত ইউনিয়নে প্রতিষ্ঠা
বিলবণীকরণ

বিলবণীকরণ বলতে সমুদ্রের লবণাক্ত পানিতে (ক্ষেত্রবিশেষে স্থলভাগবেষ্টিত হ্রদের হালকা লবণাক্ত পানি, অত্যধিক মাত্রা খনিজায়িত ভূগর্ভস্থ পানি এবং পৌর বর্জ্যপানিতে) দ্রবীভূত খনিজ লবণ দূর করাকে বোঝায়।  এই প্রক্রিয়ার ফলে অন্যথায় অব্যবহারযোগ্য পানি মানুষের দ্বারা পান করার উপযুক্ত হয়। এছাড়া বিলবণীকৃত পানি সেচ, শিল্প ও অন্য বিভিন্ন উদ্দেশ্যে কাজে লাগানো যায়। বিদ্যমান বিলবণীকরণ প্রযুক্তিগুলি পরিচালনা করতে অনেক তাপশক্তির প্রয়োজন হয়, এবং জীবাশ্ম জ্বালানি পুড়িয়ে সাধারণত এই শক্তি সরবরাহ করা হয়, এ কারণে এই প্রক্রিয়াটি ব্যয়বহুল। এছাড়া যান্ত্রিক পদ্ধতিতেও (বিপরীত অভিস্রবণ) বিলবণীকরণ সম্পাদন করা হতে পারে। তুলনামূলকভাবে ভূপৃষ্ঠদেশীয় জল, ভূগর্বস্থ জল, পানির পুনঃচক্রায়ন এবং পানির সংরক্ষণ প্রক্রিয়ার মাধ্যমে সুপেয় পানি আহরণ অনেক সাশ্রয়ী। অধিকন্তু, বিলবণীকরণ কারখানাগুলি থেকে নিঃসৃত গ্রিনহাউস গ্যাস এবং বর্জ্য লবণাক্ত পানি (ব্রাইন) পরিবেশের উপর গুরুত্বপূর্ণ নেতিবাচক প্রতিক্রিয়া সৃষ্টি করে। একারণে সাধারণত শুধুমাত্র যেসব স্থানে বিশুদ্ধ পানি অর্থনৈতিকভাবে সুলভ নয় এবং যেখানে উপর্যুক্ত বিকল্পগুলি অবর্তমান, সেসব স্থানেই বিলবণীকরণ প্রক্রিয়াটি ব্যবহৃত হয়।

পানি ছাড়াও অন্যান্য লক্ষ্যবস্তু থেকেও লবণ ও খনিজ নিষ্কাশন করা হতে পারে। যেমন কৃষিতে মাটির বিলবণীকরণ করা হতে পারে।

বহু সমুদ্রগামী জাহাজ ও ডুবোজাহাজে পানির বিলবণীকরণের ব্যবস্থা থাকে। আধুনিককালে এসে মানব ব্যবহারের জন্য সাশ্রয়ী উপায়ে কীভাবে লবণাক্ত পানি থেকে সুপেয় পানি বা পানীয় জল তৈরি করা যায়, সে ব্যাপারে গবেষণা হচ্ছে।

তথ্যসূত্র

পানি সংক্রান্ত পরিবেশগত বিষয়
পরিস্রাবক
স্বাদু জল
পানি সরবরাহ
পানি বিলবণীকরণ
পানি শোধন
পানি-বিষয়ক পরিবেশগত বিষয়
নোলম্বুর

নোলম্বুর দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি লোকালয়। এটির পুন্তমল্লী মহা সড়কের কাছে মাদুরবায়ল ও পশ্চিম মুগপেরের নিকট অবস্থিত। পূর্বে এটি তিরুভেলুর জেলার অম্বাত্তুর তালুকের অংশ ছিল, পরে এটি চেন্নাই জেলার অন্তর্ভুক্ত করা হয়।

এই লোকালয়ের উত্তরদিকের প্রবেশপথ মুগপের ও অম্বাত্তুর ইন্ডাস্ট্রিয়াল এস্টেট অতিক্রম করে। আবার এই লোকালয়ের দক্ষিণ সীমান্তে রয়েছে মাদুরবায়ল ও নেরকুন্দ্রম। ভারতী সালাই ও তার প্রসারিত অংশ নোলম্বুর পর্যায়-২ ৭০ ফুট চওড়া৷ চেন্নাইয়ের অভ্যন্তরীণ চক্রপথ নোলম্বুরের পশ্চিম সীমান্ত বরাবর বিস্তৃত, যা চেন্নাইয়ের বিভিন্ন লোকালয়ের মধ্যে পরিবহন দ্রুত করেছে।

জনতত্ত্ব

২০১১ খ্রিস্টাব্দে ভারতের জনগণনা অনুসারে নোলম্বুর জনগণনা শহরের জনসংখ্যা হয় ২১,৯৭৩ জন, যেখানে পুরুষ ১১,১৮১ জন ও নারী ১০,৭৯২ জন অর্থাৎ প্রতি হাজার পুরুষে ৯৬৫ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৪২৫ জন যেখানে শিশুপুত্র সংখ্যা ১,২৫১ জন এবং শিশুকন্যা সংখ্যা ১,১৭৪ জন। জনসংখ্যা অনুপাতে শিশু ১১.০৪ শতাংশ। শহরটির সাক্ষরতার হার ছিল ৯৪.৬৭ শতাংশ যেখানে পুরুষ সাক্ষরতার হার ৯৭.১১ শতাংশ ও নারী সাক্ষরতার হার ৯২.১৬ শতাংশ। শহরে মোট পরিবার সংখ্যা ৫,৬৫৩ টি।

তথ্যসূত্র

তামিলনাড়ুর শহর ও নগর
চেন্নাইয়ের শহরতলি